Cătălin Cîrstoi, candidatul comun PNL-PSD pentru Primăria Capitalei. Cele două formațiuni au venit în fața bucureștenilor și cu candidați comuni pentru primăriile de sector, Consiliul General și consiliile locale de sectoare.
PNL și PSD îl propun pe Cătălin Cîrstoiu
Nicolae Ciucă și Marcel Ciolacu îl prezintă astăzi, în conferință de presă, pe Cătălin Cîrstoiu, managerul Spitalului Universitar București, pentru Primăria Capitalei.
Desemnarea medicului Cîrstoiu drept candidatul comun al celor două partide mari și susținerea unanimă îi asigură automat majoritatea de care are nevoie în mandatul său de primar.
Înaintea conferinței de la ora 12:00, are loc o întâlnire cu ușile închise între președinții PNL și PSD București, Sebastian Burduja și Gabriela Firea. Vor participa și consilierii generali și primarii de sectoare de la PNL și PSD.
Burduja și Firea vor fi cei care vor conduce campania electorală a lui Cîrstoiu. Medicul ales de cele două formațiuni ar putea obține peste 40% din voturile electoratului.
Cine se află pe lista alegerilor la europarlamentare
Amintim că a fost transmisă și o listă pentru alegerile europarlamentare, în care sunt sunt vehiculate o serie de nume. Lista nu este definitivă. Pe lângă numele de mai jos, Vasile Blaga are și el șanse să fie pe lista finală, potrivit unor surse Capital.
Iată cum arată lista provizorie pentru europarlamentare în cadrul Coaliției:
1. Ramona Chiriac ( propusă de Ciolacu)
2. PSD Mihai Tudose
3. PNL Rares Bogdan
4. PSD Claudiu Manda
5. PNL Dan Motreanu
6. PSD Victor Negrescu
7. PNL Adina Vălean
8. PSD Vasile Dâncu
9. PNL Sigfried Mureșan
10. PSD Titus Corlățean
11. PNL Daniel Buda
12. PSD Dragoș Benea
13. PSD Dan Nica
14. PSD Gheorghe Cârciu
15. PNL Mircea Hava
16. PNL Alexandru Muraru
Desemnarea oficială a candidaților va avea loc după o viitoare întrunire a Coaliției, după ce aceștia vor primi aprobarea în cadrul forurilor interne ale PNL și PSD.
În Sectorul 3, candidatul susținut va fi Robert Negoiță din partea PSD. În Sectorul 4, PSD îl va susține pe Daniel Băluță, iar în Sectorul 6, candidatul va fi Ciprian Ciucu din partea PNL. La Primăria Sectorului 1 va candida un reprezentant al PSD, în timp ce la Primăria Sectorului 2 va candida un reprezentant al PNL, conform surselor menționate.